钦定古今图书集成/明伦汇编/闺媛典/第315卷 > 皇清四十八 > 汤振商妻秦氏
## 钦定古今图书集成/明伦汇编/闺媛典/第315卷 > 皇清四十八 > 汤振商妻秦氏

按《宜兴县志》：“秦氏，汤溪令秦延默女。年八岁，随父任所，对署中古柏，吟诗云：‘松柏春不花，寒天亦常碧’。人以为谶。父母早亡，效《蓼莪》体，作诗四章，归汤振商，生子女各一。振商苦读病亡，氏年二十，作《哭夫诗》云：‘三载唱随今已矣，百年怀抱竟如斯’。闻者悯之。子思孝，稍长，口授《四书》经史，作训子诗曰：‘聪明不可恃，力学当以勤；意气不可施，与人当以诚’。” 是以思孝学行，为士林推重。事翁士望、姑陈氏，孝敬弗懈。积郁成疾，年三十九而没。著有《依桂》《纫兰》二稿行世。